# Трыснёг звычайны

|  |
| --- |
| Трыснёг звычайны |
|  |
| Навуковая класіфікацыя |
|

|  |  |
| --- | --- |
| Дамен:  | Эўкарыёты |

|  |  |
| --- | --- |
| Царства:  | Расліны |

|  |  |
| --- | --- |
| Аддзел:  | Кветкавыя |

|  |  |
| --- | --- |
| Клас:  | Аднадольныя |

|  |  |
| --- | --- |
| Парадак:  | Метлюжкакветныя |

|  |  |
| --- | --- |
| Сямейства:  | Метлюжковыя |

|  |  |
| --- | --- |
| Род:  | Трыснёг |

|  |  |
| --- | --- |
| Від:  | **Трыснёг звычайны** |

 |
| Міжнародная навуковая назва |
| Phragmites australis (Cav.) Trin. ex Steud., 1841 |
| Сінонімы |
| * Arundo australis Cav.basionym
* Arundo altissima Benth.
* Arundo phragmites L.
* Arundo vulgaris Lam.
* Phragmites communis Trin.
* Phragmites communis var. longivalvis (Steud.) Miq.
* Phragmites longivalvis Steud.
* Phragmites vulgaris (Lam.) Crép.
* Phragmites vulgaris (Steud.) W.Wight
 |
| Ахоўны статус |
| Выклікаюць найменшыя асцярогі IUCN 3.1 *Least Concern* : / 164494  |
|

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Сістэматыка на Віківідах |  Выявы на Вікісховішчы |

|  |  |
| --- | --- |
| ITIS   | 41072 |
| NCBI   | 29695 |
| EOL   | 1114576 |
| GRIN  |  t:28091 |
| IPNI  |  415909-1 |
| TPL  |  kew-433921 |

 |

 |

**Трыснёг звычайны**, **трыснёг паўднёвы** (*Phragmites australis*) — кветкавая расліна, самы вядомы і распаўсюджаны від роду Трыснёг (*Phragmites*) сямейства Метлюжковыя (*Poaceae*).

## Назва

Трыснёг звычайны, трыснёг паўднёвы, трыснік, кругляк, траснік, чарот, балотны разак, мячэўнік.

## Апісанне

Батанічная ілюстрацыя з кнігі О. В. Тамэ «*Flora von Deutschland, Österreich und der Schweiz*», 1885
Высокая (вышэй за 2 м, да 5 м) шматгадовая травяністая расліна. Сцябло прамастойнае, пустое, са шматлікімі вузламі.
Акрамя прамастаячых шыза-зялёных сцяблоў, развітыя яшчэ і паўзучыя парасткі.

Лісце чаргаванае, шчыльнае цёмна-зялёнае, жорсткае, па краі шурпатае; язычка няма, замест яго шэраг валасінак.

Сцябло заканчваецца буйной (да 30 см), развесістай, густой мяцёлкай, з цёмна-бураватымі або фіялетавымі каласкамі. Лінейна-ланцэтныя, сплюснутыя каласкі ўтрымліваюць па 3—7 кветак, з якіх ніжнія мужчынскія, а верхнія абодваполыя. Цвіце з ліпеня па верасень. Плод — зярняўка эліпсоіднай формы.

## Арэал

Расце па балотах, па берагах рэк, азёр ва ўсёй Беларусі, Украіне, Расіі, у Еўропе, Азіі, Афрыцы, у Паўночнай і Паўднёвай Амерыцы.

## Значэнне і выкарыстанне

Выкарыстоўваецца на подсціл жывёле, у вытворчасці спірту, паперы, будаўнічых матэрыялаў, у хімічнай прамысловасці і ў якасці паліва. Расліна здольная збіраць некаторыя забруджвальныя рэчывы, памяншаць колькасць змытых у вадаёмы ўгнаенняў. Маладыя часткі раслін — корм, а зараснікі — сховішча для птушак і месца іх гнездавання.

Лекавая і пустазельная расліна.

## Зноскі

## Літаратура

* *Парфёнаў П. В.* Трыснёг // Энцыклапедыя прыроды Беларусі. У 5-і т. Т. 5. Стаўраструм — Яшчур / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1986. — 583 с., іл. — 10 000 экз. — С. 107.

## Спасылкі

* Тростник южный: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)